cyanic-selkie/wikianc huggingface dataset:
Սառցե մարդ
Հետաքրքիր փաստ սառցե մարդու մասին
Վերջին տարիներին յեթիի ակտիվ որոնումները իրականացվել է Կեմերովոյի մարզում, որտեղ կրիպտոզոլոգներ են գալիս տարբեր երկրներից։ Նրանք ուղևորություններ կատարեցին դեպի Քարաթագ լեռ և Ազասի քարանձավ, որտեղ, իբր, ամենից հաճախ նման արարածներ են տեսել։ Այս վայրերում հայտնաբերված «յեթիի մազը», պարզվեց, որ արջի մազ է։
Այնուամենայնիվ կային մարդիկ, ովքեր հավատում էին նրանց գոյությանը։ Երկար ժամանակ սառցե մարդու գոյության առավել համոզիչ ապացույցներից մեկը համարվում էր Ռոջեր Պատերսոնի և Բոբ Գիմլինի կողմից 1967 թվականին Հյուսիսային Կալիֆորնիայում Բլաֆ Քրիքի մոտ նկարահանված կարճ գունավոր ֆիլմը։ Ասում էին, որ ֆիլմը իգական սեռի մեծ ոտնաթաթի մասին էր։ Սակայն 2002 թվականին Ռեյ Ուոլեսի մահից հետո, ում համար արվել է այս ֆիլմը, եղան նրա հարազատների ու ծանոթների վկայությունները, ովքեր ասում էին (սակայն, առանց որևէ իրեղեն ապացույց ներկայացնելու), որ «ամերիկյան Յեթիի» հետ ամբողջ պատմությունը սկզբից մինչև վերջ կեղծիք է եղել։ Քառասուն սանտիմետրանոց «Եթիի ոտնահետքերը» արվել են արհեստական ​​ձևերով, իսկ նկարահանումները բեմադրված դրվագ են եղել հատուկ կարված կապիկի կոստյումով տղամարդու հետ։
Ամերիկացի կրիպտոկենդանաբան Լորեն Քոլմանը այս կապակցությամբ գրել է. լրատվամիջոցները սուտն ու ասեկոսեները խառնում են մի քանի ծանր փաստերի հետ, ինչպես եղավ Ուոլեսի պատմության հետ։ 1920-ին շվեյցարացի երկրաբան Ֆրանսուա դը Լոյը պնդում էր, որ իբր Կոլումբիայում հանդիպել է մեծ անհայտ կապիկների, որոնք նման են մարդակերպերին։ Լուան ասաց, որ կրակել է նրանցից մեկի վրա և իր հետ բերել դիակի լուսանկարը։ Գիտնականների մեծ մասը կարծում էր, որ լուսանկարում պատկերված է սատկած կոատա (սարդ կապիկ)։
Hyper Music/Feeling Good
«Hyper Music/Feeling Good», բրիտանական Muse ռոք-խմբի թվով իններորդ և Origin of Symmetry ալբոմից չորրորդ սինգլն է։ Թողարկվել է 2001 թ. նոյեմբերի 19-ին Մաշռում Ռեքորդս լեյբլի կողմից՝ 7" վինիլային և 2 CD ձայներիզի տարբերակներով։ Սինգլում տեղ են գտել նաև «Shine» երգը և "The Smiths" խմբի «Please Please Please Let Me Get What I Want» կավերը։ Բրիտանական սինգլների չարթում ձայներիզը զբաղեցրել է 24-րդ տեղը ։
Սառցե մարդ
Հետաքրքիր փաստ սառցե մարդու մասին
Հարավային Մեքսիկայի լեռնային անտառներից տեղեկություններ կան սիսիմիտներ կոչվող արարածների մասին, որոնք նկարագրվում են որպես շատ մեծ վայրի մարդիկ՝ ամբողջությամբ ծածկված կարճ, հաստ շագանակագույն մորթիով։ Մի քանի «ականատեսներ» հայտնել են, որ սիսիմցիները հետապնդում են իրենց լեռան լանջերով։ Ենթադրվում է, որ նման արարածներ ապրում են Գվատեմալայում, որտեղ իբր առևանգում են կանանց և երեխաներին։
Hyper Music/Feeling Good
«Feeling Good» երգի հիման վրա նկարահանվել է տեսահոլովակ, որի ռեժիսորն է Դեվիդ Սլէյդը։
Երգացանկ
7" վինիլային սկավառակ
«Hyper Music/Feeling Good»
CD1։
CD2։
Արտաքին հղումներ
Կատեգորիա:Muse երգեր Կատեգորիա:2001 սինգլներ
Թոմաս Մայն Ռիդ
Թոմաս Մայն Ռիդ (Thomas Mayne Reid, ), անգլիացի գրող, արկածային գրքերի հեղինակ։
Մայն Ռիդը ծնվել է 1818 թ. ապրիլի 4-ին քահանայի ընտանիքում։ Սովորել է Բելֆաստի քոլեջում, որտեղ ստացել է բարձր գնահատականներ մաթեմատիկայից։ 1840 թ. նա մեկնում է Ամերիկա՝ փնտրելու արկածներ, ծանոթանում է այնտեղի հնդկացիների կյանքին, մասնակցում որսորդությունների։ Եվ այնտեղ իր հետ պատահած արկածները հետագայում նկարագրում է իր ստեղծագործություններում։
1846-1848 թթ. Մայն Ռիդը մասնակցել է մեքսիկական պատերազմին։ Այս իրադարձությունը նա նկարագրել է իր առաջին վեպում։ Պատերազմում  ծանր վիրավորվել է  ոտքից, այդ վերքը  անհանգստացրել է նրան  իր ողջ կյանքի ընթացքում և արդեն  ծեր հասակում հանգեցրել  է հաշմանդամության։ Նա նույնիսկ չէր կարող առանց ձեռնափայտի շարժվել։
1848 թվականին Մայն Ռիդը դուրս է գալիս զորական կազմից և վերադառնում է Եվրոպա։ Նրա առաջին վեպը Ամերիկյան պարտիզաններն է, որը հրատարակվել է 1850 թ., և որտեղ նկարագված են այն իրադարձությունները, որոնք տեղի են ունեցել մեքսիակական պատերազմի ժամանակ։ Հաջորդ 10 տարիների ընթացքում լույս  են տեսել  նրա լավագույն վեպերը՝ "Scalphunters", "The Quadroon", "Սեմինոլների առաջնորդ Օցեոլան" և այլն։
33 տարեկան հասակում կապիտանը որոշում է ամուսնանալ։ Նրա կինն է դառնում 15 ամյա մի աղջնակ՝ անգլիական արիստոկրատական ընտանիքից։ Պսակվելուց  հետո նա ևս մեկ անգամ մեկնում է Ամերիկա և այստեղ էլ անց է կացնում իր երիտասարդությունը։ 1860-ական թթ. սկսվում է ԱՄՆ քաղաքացիական պատերազմը Հյուսիսի և Հարավի  միջև։ Մայն Ռիդը անցնում է հյուսիսցիների կողմը։ Պատերազմի ավարտից 3 տարի անց գրողը կնոջ հետ ընդմիշտ վերադառնում է Անգլիա։ Ձեռք բերելով հանրաճանաչություն՝ Մայն Ռիդը գրում է գիտահանրամատչելի գրքեր երիտասարդության համար։  Նա տառապում էր ֆիզիկական և նյարդային խանգարումներից  և 1883 թ. մահանում է։
Հետաքրքիր փաստեր կյանքից
Մայն Ռիդը սկսել է ստեղծագործել 1842 թ. աշնանից։ Նրա առաջին բանաստեղծությունները հրատարակվել են թերթերում։ Բացի բանաստեղծություններից և պատմվածքներից, գրել է նաև պիեսներ։ Նրա առաջին պիեսը "Սիրո նահատակ"-ն է, որը բեմադրվել է Անգլիայի թատրոններում։ Մայն Ռիդի ստեղծագործությունները մեծ ճանաչում են ստացել,  դրանք նույնիսկ հետաքրքրել են հանրաճանաչ գրողների, ինչպես, օրինակ՝՝ Ռոբերտ Լյուիս Ստիվենսոնին և ուրիշների։ Նրա ստեղծագործություններով հետաքրքրվել է նաև Ջեկ Լոնդոնը։ Մայն Ռիդի ստեղծագործությունները թարգմանվել են ֆրանսերեն, գերմաներեն, իտալերեն, շվեդերեն, ռուսերեն, հայերեն և այլ լեզուներով։
Անուն
Կնունքի ժամանակ ապագա գրողը ստացել է Թոմաս Մայն անունը՝ ի հիշատակ մեծ պապի։ Հետագայում հոր հետ, որը կրում էր նույն անունը, չխառնելու համար սկսեցին կոչել միայն երկրորդ անունով։ Անգլերեն անունը գրվում է «Thomas Mayne Reid», որը պետք է կարդացվեր «Թոմաս Մեյն Ռիդ», բայց ռուսական հրատարակություններում սխալ է գրվել և արմատացել է «Մայն» ձևը։ Հայերենն էլ օգտագործել է այդ տարբերակը։
Արտաքին հղումներ
Կատեգորիա:Արկածային գրողներ Կատեգորիա:Անգլիացի արձակագիրներ Կատեգորիա:Անգլիացի վիպասաններ Կատեգորիա:Անգլիացի մանկագիրներ Կատեգորիա:Ամերիկացի տղամարդ վիպասաններ Կատեգորիա:Մայն Ռիդ
(2145) Բլաուվ
(2145) Բլաուվ (Blaauw), աստերոիդ աստերոիդների գոտու արտաքին մասում։ Հայտնաբերվել է 1976 թվականի հոկտեմբերի 24-ին Ռիչարդ Վեստի կողմից Լա Սիլյայում ։
Միջին հեռավորությունը Արեգակից կազմում է 3,217924 ա. մ., առավելագույնը մոտենում է 2,911 ա. մ. հեռավորության վրա և հեռանում 3,5249 ա. մ. ։ Արեգակի շուրջ մեկ ամբողջական պտույտ է կատարում 2108,44 երկրային օրվա ընթացքում, իր ուղեծրով շարժվելով միջինում 0,170742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,01° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Ռիչարդ Վեստի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Անդրոսովո (գյուղ, Սաֆոնովսկի շրջան)
Անդրոսովո (Андросово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Գտնվում է շրջանի կենտրոնական մասում՝ Սաֆոնով քաղաքից 25 կմ հարավ-արևելք, P134 «Ստառայա Սմոլենսկայա ճանապարհ» մայրուղուց 9 կմ հյուսիս։ Գյուղից 10 կմ հյուսիս գտնվում է Իզդեշկովո երկաթուղային կայարանը՝ Մոսկվա-Մինսկ գծի վրա։ Մտնում է Իգնատկովսկի գյուղական բնակավայրի կազմի մեջ։
Բնակչությունը 2007 թվականին գրանցված տվյալներով կազմել է 0 մարդ։
Պատմություն
Հայրենական մեծ պատերազմի տարիներին՝ 1941 թվականի սեպտեմբերին, գյուղը գրավել են նացիստական զորքերը, ազատագրվել 1943 թվականին ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Վահակուլմու
Վահակուլմու (Vahakulmu), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 97 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Տապա շրջանի բնակավայրեր Կատեգորիա:Էստոնիայի գյուղեր
Մակեդոնիայի Հանրապետության ստատիստիկ շրջաններ
Կատեգորիա:Հյուսիսային Մակեդոնիայի ստատիստիկ շրջաններ
Ծովերի ցասումը (նկար)
«Ծովերի ցասումը» (Гнев морей), հայ ծովանկարիչ Հովհաննես Այվազովսկու նկարներից։ Հեղինակը կտավը վրձնել է 1886 թվականին։ Յուղաներկով կտավի չափերն են՝ 70,1 × 110 սմ ։
Այսօր «Ծովերի ցասումը» ստեղծագործությունը գտնվում է մասնավոր հավաքածուում։
Նկարագիր
«Ծովերի ցասումը» ստեղծագործությունում Հովհաննես Այվազովսկին պատկերել է փոթորկոտ ծովը ժայռերի մոտ, որոնց ուրվագծերը կորչում են խավարում։ Փոթորկալի ծովը միահյուսված է երկնքին, որտեղ ամպրոպ է։ Մուգ ամպերից փայլատակում են շանթերը։ Ալիքները բախվում են բարձր ափերին և գահավիժում ներքև։ Փոթորկահույզ մթնոլորտը, ծովի ցասումը Այվազովսկին այնպես է նկարել, կարծես դիտողը լսում է ափերի շառաչն ու կայծակների որոտը։
Առաջին պլանի ձախ կողմում նկարիչը նավակ է վրձնել, որտեղ մարդիկ են պատկերված։ Վերջիններս փրկվել են նավի խորտակումից։ Նրանցից մեկը ձեռքով դեպի ափն է ցույց տալիս, մյուսները թիավարում են։
Նկարի գունապնակում հիմնականում մուգ երանգներ են օգտագործված։ Կտավը ստեղծված է սառը և տաք մոխրագույն, մուգ կապույտ և դեղնավուն-դեղնակարմիր երանգներով։
Առանձնահատկություններ տեխնիկա
«Ծովերի ցասումը» կտավը ստեղծելիս հեղինակը օգտագործել է բարդ տեխնիկա։ Սկզբից Այվազովսկին գրունտի վրա գրաֆիտային մատիտանկարն է արել, հետո մի քանի շերտ ներկեր՝ տարբեր մշակման և ուղղվածության, ինչպես նաև թափանցաներկում, արտացոլում, տարբեր ձևի վրձնահարվածներ։
Կտավը ստեղծվել է մի քանի փուլով։ Հիմնական նկարումն արված է մեծ վրձնահարվածներով՝ միջին խտության։ Հետո նկարվել են փոքր դետալները։ Լուսավոր ծայրերը նկարված են թավամազ վրձնի կարճ քսումով՝ շատ լավ արտացոլելով կլոր ձևերը։ Որոշ հատվածներ՝ ջրի փրփուր, ալիքներ, ժայռերից թափվող ջրեր նկարված են կիսաթափանցիկ սպիտականերկի թափանցաներկումով։ Մարդկանց ֆիգուրները ստեղծված են երկնագույն, զմրուխտե, կարմիր, կավաքարագույն ներկերով ։
Հետազոտությունները փաստել են, որ հեղինակը չի օգտագործել հազվագյուտ ներկեր ։
Պատմություն
Հովհաննես Այվազովսկին «Ծովերի ցասումը» ստեղծագործությունը վրձնել է 1886 թվականին։ Կտավը գտնվել է Գերմանիայի իշխանական հավաքածուում ։ 2007 թվականին սեփականատերը, որը այն ձեռք էր բերել դեռևս 1940-ական թվականներին վերոնշյալ հավաքածուից, կտավը վաճառքի ներկայացրեց Սոթբիս աճուրդի տանը՝ Լոնդոնում։
2007 թվականի նոյեմբերի 26-ին «Ծովերի ցասումը» կտավը Լոնդոնում վաճառվել է Սոթբիս աճուրդի տանը ՝ 513,3 հազար ֆունտով ։
Այսօր գտնվում է մասնավոր հավաքածուի կազմում։
Ծանոթագրություններ
Կատեգորիա:1886 նկարներ Կատեգորիա:Հովհաննես Այվազովսկու նկարներ Կատեգորիա:Մասնավոր հավաքածուներում գտնվող նկարներ
Սաիթ Ֆաիք Աբասըյանըք
Սաիթ Ֆաիք Աբասըյանըք (Sait Faik Abasıyanık, ), թուրք գրող, բանաստեղծ, վիպագիր և սցենարիստ։
Կենսագրություն և կարիերա
Սաիթ Ֆաիք Աբասըյանըքը ծնվել է 1906 թվականի նոյեմբերի 18-ին թուրքական Ադաբազար քաղաքում։ Հայրը ունևոր վաճառական էր։ 1928 թվականին ապագա բանաստեղծն ընդունվում է Ստամբուլի համալսարանի թյուրքագիտության ֆակուլտետը։ 1930 թվականին հոր ազդեցությամբ մեկնում է Շվեյցարիա, որպեսզի տնտեսագիտություն ուսանի։ Թողնելով ուսումնառությունը, երեք տարի ապրում է ֆրանսիական Գրենոբլ քաղաքում։ Հայրենի Թուրքիա վերադառնալուց հետո դասավանդում է հայկական որբանոցում որպես թուրքերենի ուսուցիչ։ Նրա բոլոր փորձերը, որոնք ուղղված էին բիզնես ծավալվելուն, անհաջողության են մատնվում։ 1934 թվականից Սաիթ Ֆաիք Աբասըյանըքն իրեն նվիրում է գրականությանը։ Պատմվածքների անդրանիկ ժողովածուն լույս է տեսնում 1936 թվականին, որը կոչվում էր «Ինքնաեռ»։
Սաիթ Ֆաիք Աբասըյանըքն իր մահկանացուն կնքում է 1954 թվականի մայիսի 11-ին Ստամբուլում՝ լյարդի ցիրոզից․ հիվանդությունն արդյունք էր սպիրտային խմիչքների չարաշահումը։ Բանաստեղծը հուղարկավորված է Ստամբուլի Զինջիրլիքույու գերեզմանատանը։
Ստեղծագործական կյանք
Սաիթ Ֆաիք Աբասըյանըքը դարձավ թուրքական ժամանակակից արձակի հեղինակավոր գրողներից մեկը։ Նա հատկապես ստեղծագործում էր պատմվածքների ժանրում։ Հատուկ ուշադրություն էր դարձնում իր գրական հերոսներին, որոնց մարդասիրական կողմից էր դիտարկում, նրա հերոսները հիմնականում սևագործ բանվորներն էին, երեխաները, գործազուրկները, մուրացկանները։ Գրողն առաջին պլան քաշեց «փոքր մարդու» բարդ ներքնաշխարհը՝ մեծ վարպետությամբ նկարագրելով նրանց։ Սաիթ Ֆաիք Աբասըյանըքի ստեղծագործությունները քնարական են և ունեն որոշակի իմպրեսիոնիստական գունավորում ։ Հերոսների ծավալած գործունեությունը անց է կացվում Ստամբուլում կամ մոտակա կղզիներում։ Ծովը մշտական դեր է կատարել նրա ստեղծագործական կյանքի վրա։
Հիշատակ
1954 թվականից Թուրքիայում հանձնում են ամենամյա գրական մրցանակ, որը կոչվում էաիթ Ֆաիք Աբասըյանըքի անունն է կրում․ այն տրամադրվում է պատմվածքների լավագույն ժողովածուների համար։
Արտաքին հղումներ
Կատեգորիա:Թուրք բանաստեղծներ Կատեգորիա:20-րդ դարի թուրք պատմվածագիրներ Կատեգորիա:Ստամբուլում ծնված գրողներ Կատեգորիա:Թուրք վիպասաններ Կատեգորիա:20-րդ դարի վիպասաններ Կատեգորիա:Զինջիրլիքույու գերեզմանատանը թաղվածներ Կատեգորիա:Թուրք գրողներ Կատեգորիա:Լյարդի ցիռոզից մահացածներ Կատեգորիա:Սցենարիստներ Կատեգորիա:Ստամբուլի համալսարանի շրջանավարտներ Կատեգորիա:20-րդ դարի տղամարդ գրողներ Կատեգորիա:20-րդ դարի բանաստեղծներ
Անդրուսովո (գյուղ, Մոնաստիրշչինսկի շրջան)
Անդրուսովո (Андрусово), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Փորձաշրջան (ֆիլմ)
«Փորձաշրջան» («Испытательный срок»), 1960 թվականի խորհրդային գունավոր գեղարվեստական ֆիլմ 1920-ականների քրեական հետախուզության աշխատակիցների մասին։ Ֆիլմը նկարահանել է ռեժիսոր Վլադիմիր Գերասիմովը Պավել Նիլինի համանուն վեպի հիման վրա:
Սյուժե
1923 թվական։ Զայցևը և Եգորովը կոմերիտմիության ուղեգրով գնում են աշխատելու: Սկսնակները, որոնցից մեկը ամաչկոտ ու անվճռական է, մյուսը՝ վստահ և համառ, աշխատանքի են ընդունվելուց առաջ պետք է փորձաշրջան անցնեն։
Ծանոթագրություններ
Կատեգորիա:Խորհրդային ֆիլմեր Կատեգորիա:1960 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր ոստիկանների մասին
Վլադիմիրովկա (գյուղ, Մուրովանիե Կուրիլովցիի շրջան)
Վլադիմիրովկա (Володимирівка), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։
2001 թվականի տվյալներով Վլադիմիրովկա գյուղում բնակվում էր 147 մարդ։ Բնակավայրը զբաղեցնում է 0,21 կմ² տարածք։ Բնակչության խտությունը կազմում էր 700 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Մուրովանիե Կուրիլովցիի շրջանի բնակավայրեր Կատեգորիա:Ուկրաինայի գյուղեր
Օրհներգ
Պետական օրհներգ (հիմն), պետական խորհրդանիշերից մեկը, հանդիսավոր երաժշտական կամ երաժշտա-պոետիկ աշխատություն, որը կատարվում է, սովորաբար, հատուկ օրենքով նախատեսված պահերին, ամենից առաջ՝ պաշտոնական տոներից ժամանակ, արարողությունների, ծեսերի։ Օրհներգի կատարման ժամանակ սովորաբար ընդունված է կանգնել և հանել գլխի ծածկոցը։
Տես նաև
# Կատեգորիա:Պետական խորհրդանիշներ
Կոմունար (գյուղ, Իգլինսկի շրջան)
Կոմունար (Коммунар, Коммунар), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Վիսենտինոպոլիս
Վիսենտինոպոլիս  (Vicentinópolis), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Մեյա Պոտիի գավառի կազմի մեջ։ Բնակչությունը կազմում է 6 591 մարդ՝ 2006 թվականի տվյալներով։ Գրավում է 737,251 կմ2 տարածք։ Բնակչության խտությունը՝ 8,9 մարդ/կմ²։
Կոմունար (գյուղ, Իգլինսկի շրջան)
Բնակչությունը 2009 թվականին գրանցված տվյալներով կազմում էր 19 մարդ։
Անվանաքարտ
Անվանաքարտ, հաշվեպիտակ (badge [bæʤ]՝ արտասանվում է «բեյջ»), համազգեստի, զինամթերքի մի տարր, պատկերակի, պիտակի, քարտի տեսքով, որը նախատեսված է տեղեկատվություն տրամադրելու իր կրիչի մասին։ Կրծքանշանը պարունակում է տվյալներ (տեքստային, գրաֆիկային, և այլն), որոնք թույլ են տալիս նույնականացնել անձին, ով կրում է այն։ Նախկինում այն ​​անվանվել է պիտակ։
Կոմունար (գյուղ, Իգլինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Վիսենտինոպոլիս
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Անվանաքարտ
Օգտագործում
Անվանաքարտերի օգտագործումը հանդիսանում է այն մարդկանց նույնականացումը, ովքեր չգիտեն միմյանց, սակայն պայմանների պատճառով նրանք պետք է շփվեն։ Օրինակ, կոնֆերանսների անցկացումը մշտապես ուղեկցվում է մասնակիցներին Անվանաքարտերի տրամադրմամբ։ Անվանաքարտերը հիմնականում կարող են կրել ձեռնարկությունների, մշակութային հաստատությունների աշխատակիցները, որոնք շփվում են հաճախորդների հետ (վաճառողներ, մատուցողներ, գանձապահներ)։
Պիտակների պատրաստման ժամանակ նրանց նախագիծը պետք է առաջին հերթին ուղղված լինի ընթերցականության և ճանաչման։ Բացի այդ, շատ մեծ ուշադրություն է հատկացվում նրբաթիթեղների ոճին, քանի որ նշանների տեսքը կարող է օգտագործվել այն իրադարձության մակարդակը և կարգավիճակը, որտեղ դրանք օգտագործվում են։
Միջոցառման մասնակիցների յուրաքանչյուր կատեգորիայի համար սովորաբար մշակվում է իր յուրահատուկ տարրերով դիզայն։ Սա առաջին հայացքից թույլ է տալիս տարբերակել տարբեր տեսակի մարդկանց կատեգորիաներ, օրինակ մասնակից, մարզիչ, տեխնիկական անձնակազմ, կազմակերպիչ, փորձագետ, և այլն։
Անվանաքարտի տեսակներ
Ներկայումս էժանության և կիրառման հարմարավետության պատճառով ամենատարածվածներից են տեքստային քարտերը՝ թղթե կամ պլաստիկ ուղղանկյունները, որոնց վրա տեղադրված է տեղեկատվությունը։ Սովորաբար դրանք պարունակում են այն անձի անունը և ազգանունը, որը նույնականացվում է և այն հաստատությունը, որը նա ներկայացնում է։ Երբեմն նման կրծքանշանը պարունակում է որոշ լրացուցիչ տեղեկատվություններ (դիրք, պատկերանշան), երբեմն միայն լուսանկար։
Կազմակերպությունների աշխատողների կրծքանշանները երբեմն զուգակցվում են կրծքանշանի հետ, որն էլ իր հերթին կարող է լինել էլեկտրոնային։ Նման կրծքանշանը / պասը մաշվում է պարանոցի շուրջը գտնվող ժանյակով, որպեսզի այն հեշտությամբ կցված լինի կողպեքի վավերացուցիչին կամ պտուտադռնակին։
Պիտակները սովորաբար օգտագործվում են այն դեպքերում, երբ քարտերի օգտագործումը դժվար է՝ հիմնականում ոչ ֆորմալ իրավիճակներում (մեծ կազմակերպությունում)։
Կրծքանշանը սովորաբար պատրաստված է լինում մետաղից, պլաստմասսաից, փայտից կամ այլ նյութերից։ Այլ տիպի նշաններից հիմնական տարբերությունն այն է, որ պատկերակը պարունակում է առնվազն տեքստային տեղեկատվություն, կամ ընդհանրապես չի պարունակում, որը այն դարձնում է հեշտ ճանաչելի։ Կրծքանշանի վառ օրինակ է ոստիկանության շերիֆի նշանը։
Արտաքին հղումներ
Կատեգորիա:Նույնականացում
Սմոք Բելյու
«Սմոք Բելյու» (Smoke Bellew), 1929 թվականին ռեժիսոր Սքոթ Դանլափիի նկարահանած ամերիկյան համր վեստեռն ֆիլմ ։ Այն հիմնված է Ջեք Լոնդոնի 1912 թվականի «Սմոք Բելյու» պատմվածքների ժողովածուի վրա։
Արտաքին հղումներ
Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան արկածային ֆիլմեր Կատեգորիա:1929 ֆիլմեր
ԴիՋորջի համախտանիշ
ԴիՋորջի համախտանիշ. հայտնի է նաև 22q11.2 դելեցիա անվանմամբ, 22-րդ քրոմոսոմում միկրոդելեցիայի հետևանքով առաջացող ծանր համախտանիշ ։ Հիվանդությունը, թեպետ և կարող է արտահայտվել բազմաթիվ ախտանշաններով, հիմնականում ներառում է սրտի բնածին արատները, տիպիկ՝ առանձնահատուկ դեմքը, հաճախակի ինֆեկցիաները, զարգացման հապաղումը, ուսման հետ կապված խնդիրները և կարծր քիմքի ճեղքվածքը (հասարակությունում հայտնի, որպես «գայլի երախ») ։ Համակցված վիճակների թվում կարող են լինել երիկամային խնդիրները, լսողության կորուստը կամ աուտոիմուն հիվանդությունները, օրինակ ՝ ռևմատոիդ արթրիտ կամ Գրեյվսի հիվանդություն ։
Դի Ջորջի համախտանիշը սովորաբար զարգանում է 22 -րդ քրոմոսոմի երկար բազկի վրա գտնվող՝ 11.2 լոկուսում (գենի տեղը քրոմոսոմում), 30-40 գեների դելեցիայի հետևանքով ։ Դեպքերի 90% -ը, զարգացման վաղ շրջանում նոր մուտացիայի արդյունք է, մինչդեռ 10% -ը ժառանգվում է ծնողներից ։ Հիվանդությունը ժառանգվում է աուտոսոմ դոմինանտ տիպով, որը նշանակում է հիվանդության դրսևորում նույնիսկ 1 ախտահարված քրոմոսոմի առկայության դեպքում ։ Ախտորոշումը դրվում է հիվանդության ախտանիշների և գենետիկ հետազոտության հիման վրա ։
Թեպետ հիվանդությունը չունի լիարժեք բուժում, բուժական բազմաթիվ միջոցառումները կարող են բարելավել հիվանդի վիճակը ։ Սա հաճախ ներառում է բազմաբնագավառային մոտեցում, որոնց ջանքերը պետք է ուղղված լինեն համախտանիշի մեջ ընդգրկված ախտահարված օրգան-համակարգերի աշխատանքի լավացմանը ։ Երկարաժամկետ արդյունքը կախված է դրսևորվող ախտանիշների բնույթից, սրտի և իմուն համակարգի ախտահարման ծանրությունից ։ Կյանքի սպասվող տևողությունը բուժում ստացող հիվանդները մոտ կարող է լինել նորմալ ։
Հիվանդության հանդիպման հաճախականությունն է 1-ը 4000-ից ։ Համախտանիշը առաջին անգամ նկարագրվել է 1968 թվականին, ամերիկացի բժիշկ Անգելո ԴիՋորջի կողմից, իսկ հիվանդության հիմքում ընկած ժառանգական գործոնները պարզվել են 1981 թվականին ։
Նշաններ և ախտանիշներ
ԴիՋորջի համախտանիշը բնութագրվում է ախտանշանների բազմազանությամբ, երբեմն նույնիսկ նույն ընտանիքի անդամների մոտ՝ ընդգրկելով բազում մարմնամասեր։ Հիվանդության բնութագրական նշանների թվում կարող են լինել սրտի բնածին արատները, կարծր և փափուկ քիմքի դեֆեկտները` մեծ մասամբ փոխկապակցված այս հատվածների նյարդամկանային կանոնավորման խանգարումներով, ուսման խանգարումները, դիմային գանգի մեղմ արտահայտված փոփոխությունները և կրկնվող ինֆեկցիաները։ Վերջիններս պայմանավորված են հիվանդների մոտ իմունային համակարգի՝ T -լիմֆոցիտ միջնորդավորված ռեակցիաների խաթարմամբ, որն էլ իր հերթին առաջանում է այս համախտանիշով տառապողների մոտ թիմուսի (ուրցագեղձ) բացակայության կամ հիպոպլազիայի պատճառով։ ԴիՋորջի համախտանիշով ծնված երեխաների մոտ կլինիկական առաջին նշանները կարող են դրսևորվել սիրտանոթային համակարգի խանգարումներով կամ ցնցումներով, որը պայմանավորված է այս հիվանդներին շատ բնութագրական հիպոկալցիեմիայով (արյան մեջ Ca քանակի իջեցում)։ Հիվանդների մոտ հիպոկալցիեմիան պայմանավորված է հարվահանանաձև գեղձերի զարգացման խանգարումով, որի կողմից արտադրվող պարաթիրեոիդ (պարաթ) հորմոնը օրգանիզմում Ca -ի փոխանակության հիմնական կարգավորիչներից է։ Հիպոկալցիեմիայի պայմաններում մեծանում է նյարդամկանային դրդունակությունը, որն էլ իր հերթին հանդիսանում է հիվանդների մոտ ցնցումների առաջացման հիմնական պատճառը, մինչդեռ հիպերկալցիեմիան իջեցնում է այն ։
Այս համախտանիշով ծնված երեխաները կարող են ունենալ նաև երիկամների, ստամոքսաղիքային համակարգի, ինչպես նաև արտահայտված սնուցման խանգարումներ։ Ստամոքսաղիքային տրակտի խանգարումները կարող են քրոնիկ փորկապության պատճառ հանդիսանալ ։ Հիպոթիրեոզը, հիպոպարաթիրեոզը, թրոմբոցիտոպենիան (թրոմբոցիտների քանակի իջեցում) և հոգեկան առողջության հետ կապված խնդիրները, հիվանդության ուշ ժամկետներում դիտվող բնութագրական ախտանիշներ կարող են լինել ։
22 -րդ քրոմոսոմի 11.2 լոկուսում միկրոդելեցիան 20-ից 30 անգամ բարձրացնում է շիզոֆրենիայի առաջացման ռիսկը ։ Շիզոֆրենիայով հիվանդների մոտ դեպքերի 0.5 - 2 % -ում նկարագրվում է 22 քրոմոսոմի 11.2 լոկուսում դելեցիան, մինչդեռ ազգաբնակչության շրջանում այս դեֆեկտի առաջացման ռիսկը կազմում է 0.025% :
Անգլալեզու գրականությունում հիվանդության հիմնական նշանների խմբավորման նպատակով օգտագործվում է CATCH-22 կամ CATCH ֆենոտիպ հապավումը, որը ենթադրում է 22 -րդ քրոմոսոմում տեղի ունեցած դելեցիայի հետևանքով հետևյալ ախտանիշների ի հայտ գալը ՝
Մ ագիստրալ անոթների ձևավորման կառուցվածքային դեֆեկտներ՝
Վերոնշյալներից զատ հիվանդների մոտ կարող են դիտվել նաև այլ ախտանիշներ, որոնք կարող են դրսևորվել համեմատաբար մեղմից մինչև կյանքին վտանգ սպառնացող վիճակներով ՝
ԴիՋորջի համախտանիշը դրսևորվում է ոչ լրիվ պենետրանտությամբ (հիվանդության ախտանիշների դրսևորվելու հաճախականությունը) և այդ իսկ պատճառով տարբեր հիվանդների մոտ կլինիկական պատկերը տատանվում է շատ լայն սահաններում։ Սա հաճախ դժվարեցնում է վաղ ախտորոշումը ։
Կոգնիտիվ խանգարումներ
ԴիՋորջի համախտանիշով հիվանդ երեխաները ունեն նյարդահոգեբանական թեստերի յուրահատուկ պատկեր։ Նրանց IQ –ն սովարաբար նորմալ տարիքային սահմանագծից ներքև է, ընդ որում շատերի մոտ բանավոր խոսքի մակարդակը ավելի բարձր է քան մտավոր կարողությունները։ Այս պատճառով՝ համախտանիշով հիվանդ երեխաներից շատերը, ուսում են ստանում տանը կամ հատուկ կրթօջախներում, և շատ քչերն են հաճախում սովորական դպրոցներ։ Վաղ մանկական հասակում հիպոկալցիեմիայի ծանրության աստիճանը փոխկապակցված է աուտիզմանման վարքի դրսևորման հետ ։
ԴիՋորջի համախտանիշով մեծահասակները գտնվում են շիզոֆրենիայի զարգացման բարձր ռիսկի խմբում։ Հիվանդների 30 % –ը կյանքի ընթացքում ունենում է փսիխոզի ամենաքիչը մեկ էպիզոդ, իսկ 25 % –ի մոտ փաստացի զարգանում է շիզոֆրենիա ։
Այս հիվանդների մոտ բարձր է նաև Պարկինսոնի հիվանդության զարգացման ռիկսը։ Հոգեմետ դեղերի օգտագործումը կարող է ուշացնել հիվանդների մոտ Պարկինսոնի ախտորոշումը ավելի քան10 տարի, չնայած այս դեղերը կարող են առաջացնել Պարկինսոնյան ախտանիշներ ։
Լեզու և խոսք
Ներկայիս հետազոտությունները ցույց են տալիս լեզվի և խոսքի յուրատեսակ խանգարումներ ասոցացված 22-րդ քրոմոսոմի 11.2 լոկուսի դելեցիայի հետ։ Հիմնական խնդիրներն են ռնգախոսությունը, բանավոր խոսքի ձարգացման ուշացումը, ինչպես նաև ձայնային հնչյունների արտաբերման հետ կապված խանգարումները  ։
Ռնգախոսությունը առաջանում է, երբ ձայնային հնչյուններ առաջացնելու ժամանակ օդը հեռանում է քթով բերելով հիվանդի խոսքի հասկանալիության իջեցմանը։ Այն հաճախակի դիտվող խանգարումներից է, քանի որ երեխաների շուրջ 69%-ը ունի քիմքի անկանոնություններ։ Եթե փափուկ քիմքի դեֆեկտը այնքան է, որ քմային վարագույրը չի կարողանում խոչնդոտել օդի անցմանը դեպի քթի խոռոչ, ապա դա կհանգեցնի ուժեղացած քթախոսության (քթի մեջ խոսել)։ Այս երևույթը անգլալեզու գրականությունում հայտնի է որպես քթըմպանային անհամապատասխանություն (VPI)։ Լսողության կորուստը նույնպես կարող է նպաստել ուժեղացած քթախոսությանը, քանի որ այս դեպքում երեխաները դժվարանում են կառավարել սեփական ձայնային ելևէջները։ Քթըմպանային անհամապատասխանության բուժումը ներառում է պրոթեզավորումը և/կամ վիրաբուժական շտկումը   ։
Լեզվի զարգացման սկզբում առկա խոչնդոտները, որոնք ներառում է օգտագործվող բառերի սակավ քանակությունը, ինչպես նաև տվյալ լեզվին բնորոշ ձևավորվող խոսքը (լեզվարտահայտաման կամ խոսքի դեֆիցիտներ)՝ նույնպես շատ բնորոշ են 22q11.2 դելեցիայի համախտանիշին։ Համախտանիշը կրող նախադպրոցական երեխաների մոտ, խոսքի մեջ օգտագործվող բառերի քանակի ավելացումը հաճախ ձգձգված է։ Վերջին հետազատությունների համաձայն այս երեխաները մինչև 2-3 տարեկան հասակը կամ չեն սկսում խոսել, կամ տիրապետում են սահմանափակ քանակությամբ բառերի։
Թեև դպրոց հաճախելուն զուգընթաց երեխաների խոսքը սկսում է որոշ զարգացում ապրել, շատ դպրոցական տարիքի երեխաներ դեռ ունենում են դժվարություններ։ Օրինակ` գրավոր խոսքը վերբալիզացնելու, կամ բարդ նախադասությունները արտաբերելու մեջ։ Լեզվի ընկալումը՝ որը լեզուն հասկանալու կարողությունն է, սովորաբար պահպանված է, իսկ նրա խանգարումները ավելի թույլ արտայահայտված են քան լեզվի շարժողական բաղադրիչը  ։ Արտասանության հետ կապված խնդիրները նույնպես շատ բնորոշ են ԴիՋորջի համախտանիշով երեխաներին։ Այս խանգարումները ներառում են սահմանափակ ֆոնեմիկ (հնչյունային) պահոց և դրա փոխհատուցման նպատակով զանազան այլ արտաբերման մեխանիզմների օգտագործում, որոնք բերում են խոսքի իմաստայնության և հասկանալիության իջեցմանը։ Հնչյունների արտաբերմանը մասնակցություն են ունենում բերանի խոռոչի առաջնային և հետին մասերը, շրթունքները, օրինակ՝ /պ/, /մ/, /ն/ և կոկորդային կանգերը։ Բերանի խոռոչի միջային հատվածի մասնակցությունը ձայների առաջացման մեջ՝ իսպառ բացակայում է։ Այս երեխաների մոտ, արտասանության փոխհատուցման նպատակով օգտագործվող հնչյունների առաջացմանը (բաղաձայններ), հիմնականում մասնակցում են՝ կոկորդային կանգերը, քթով փոխարինումները, ըմպանային շփականները, լեզվաքմային շչականները կամ բոլորը միասին։ Նրանցից ամենահաճախը դիտվում է կոկորդային կանգները։ Հարկավոր է նշել, որ հիվանդների կողմից արտասանության փոխհատուցման նպատակով օգտագործվող այս մեթոդները պայմանավորված են քիմքի կառուցվածքային դեֆեկտի առկայությամբ։ Ընդ որում խոսքի հետ կապված խնդիրները հիվանդների մոտ սովորաբար ծանր են արտահայտված ավելի վաղ տարիքում և երեխայի հասունացման հետ միաժամանակ բարելավվելու միտում ունեն
Գենետիկա
ԴիՋորջի համախտանիշի գենետիկական հիմքը հետերոզիգոտ դելեցիան է՝ որը տեղի է ունենում 22 -րդ քրոմոսոմի երկար բազկի (q) 11.2 տեղամասում (22q11.2): Դեպքերի 90% -ում դելեցիան 3Mb է, իսկ 8% -ում 1.5Mb : Դելեցիայի ենթարկվող գեների մոտավոր քանակն է 30 - 50  ։ Շատ հազվադեպ, նմանատիպ կլինիկական ախտանշաններ կարող են դիտվել՝ 10 -րդ քրոմոսոմի կարճ բազկում միկրոդելեցիայի հետևանքով ։ ԴիՋորջի համախտանիշը ժառանգվում է աուտոսոմ դոմինանտ տիպով։
Ֆրանսիայում՝ 1995 -ից 2013 թվականներին կատարված հետազոտությունների արդյունքում՝ որին մասնակցել է 749 ախտորոշված հիվանդ, պարզվել է, որ մուտացիան այս հիվանդների մոտ ժառանգվել է դեպքերի 15% -ում, ընդ որում 85.5 % -ում փոխանցման աղբյուրն է մայրը ։ Այլ հետազոտություններ ցույց են տալիս ժառանգման 6-10 % հաճախականություն։ Այսպիսով պարզ է դառնում որ դեպքերի մեծամասնությունը դրանք de novo (նոր) մուտացիայի արդյունք են ։ Պատճառը հիմնականում այն է, որ 22 -րդ քրոմոսոմի, 11-րդ տեղամասը ունի այնպիսի կառուցվածք, որ դարձնում է նրան չափազանծ հակված վերակազմավորումների՝ սպերմատոգենեզի և օոգենեզի ընթացում ։
Հիվանդության բազմաթիվ ախտանշանների առաջացման հստակ մեխանիզմը դեռևս անհայտ է ։ Սակայն հետազոտությունների արդյունքում պարզվել են մի քանի գեներ, որոնք հավանական դերակատարում ունեն հիվանդության ախտանիշների առաջացման մեջ։
TBX1
Այս գենի մեկ կրկնօրինակի կորուստը (haploinsufficiency), կարող է հիվանդության որոշ ախտանիշների պատճառ լինել։ Որոշ հիվանդների մոտ կարող են հայտնաբերվել այս գենում կետային մուտացիաներ ։ TBX1 -ը (տրանսկրիպցիոն գործոն), T-box գեների ընտանիքի ներկայացուցիչ է, որը շատ կարևոր դերակատարում ունի էմբրիոգենեզի ընթացքում օրգանների և հյուսվածքների ձևավորման, ինչպես նաև նյարդային խաչվածքի բջիջների պոստմիգրացիոն տարբերակման մեջ։ Նյարդային խաչվածքն է հանդիսանում այն կառուցվածքային տարրերի հիմնական աղբյուրը, որոնք սովարաբար ախտահարվում են ԴիՋորջի համախտանիշով հիվանդների մոտ։
Այդ ախտահարումները ընդգրկում են էմբրիոգենեզի ընթացքում ըմպանային աղեղների և ըմպանային 3-րդ և 4-րդ գրպանիկների զարգացումը հղիության 12 շաբաթական ժամկետում, որոնցից հետագայում ձևավորվում են՝ գանգի ոսկրերը, դեմքի և քիմքի մեզենքիմալ հյուսվածքը, սրտից դուրս եկող անոթները, հարվանաձև գեղձերի հենքը, վահանաձև գեղձի C (կալցիտոնին արտադրող) բջիջները և թիմուսը(ուրցագեղձ) ։ Մյուս կողմից ըմպանային աղեղների զարգացան ընթացում, FGF18 -ի (ֆիբրոբլաստների աճի գործոն18) էքսպրեսիայի իջեցումը կարող է հանգեցնել նյարդային խաչվածքի բջիջների մահվան։ Չնայած այն փաստին, որ ոչ FGF18 -ը և ոչ էլ TBX1 -ը չեն էքսպրեսվում նյարդային խաչվածքի բջիջներում, TBX1 -ը ինքնին կարող է ազդել FGF18 -ի էքսպրեսիայի կանոնավորման վրա, երաշխավորելով ըմպանային գոտում այս բջիջների ճիշտ տարբերակումը։ Այդ իսկ պատճառով TBX1 գենի դիսֆունկցիան կարող է պատասխանատու լինել հիվանդության որոշ ախտանշանների առաջացման համար ։ Մկների վրա կատարված հետազոտությունները ցույց են տալիս, որ TBX1 գենի դելեցիայի արդյունքում նրանց մոտ առաջանում են անկանոնություններ, որոնք համանման են նույն դեֆեկտը կրող մարդկանց մոտ՝ հիմնականում ախտահարվում են խոշոր տրամագծի զարկերակները և թիմուսը ։
TBX1 գենի դեֆեկտ կրող մկների մոտ, խոշոր զարկերակների անկանոնությունները, զարգացման վաղ շրջաններում աորտալ աղեղների ձևավորման և ռեմոդելավորման խանգարումների հետևանք են։ Փորձամկների վրա կատարված բազմաթիվ հետազոտությունները, որոնք անցկացվել TBX1 գենի դերը աորտալ աղեղների ձևավորման և ռեմոդելավորման մեջ պարզելու համար, մատնանշում են TBX1 գենի հիմնաքարային դերը սիրտանոթային համակարգի զարգացման և ԴիՋորջի համախտանիշով հիվանդներին բնորոշ ֆենոտիպի մեջ։
DGCR8
Փորձամկների մոտ, այս գենի մեկ կրկնօրինակի կորուստը բերում է՝ մի կողմից miR-338 միկրոՌՆԹ-ի կանոնավորման խանգարման, մյուս կողմից 22q11.2 դելեցիային բնորոշ ֆենոտիպի ։
Ախտորոշում
Այս համախտանիշի ճիշտ ախտորոշումը երբեմն կարող է դժվարացած լինել, կապված հիվանդների մոտ դիտվող ախտանշանների բազմազանության և ֆենոտիպային փոփոխականության հետ։ Դելեցիայի պատճառով դիտվող հիվանդության թեկուզ և սակավաթիվ նշանները արդեն իսկ պետք է կասկածի տեղիք տան։ Այս դեպքում համախտանիշի ճիշտ ախտորոշման համար կարևոր է 22 -րդ քրոմոսոմի երկար բազկի (q), ռեգիոն համար 1-ի, 1-ին գոտու՝ 2 -րդ ենթագոտում դելեցիայի հայտնաբերումը։
2008 թվականին կատարված հետազոտությունների համաձայն՝ նոր բարձր ճշգրտության MLPA նմուշով, կարողացել են հայտնաբերել գենային պատճենների թվաքանակի փոփոխականության (դուպլիկացիա, դելեցիա) 37 կետ՝ 22 -րդ քրոմոսոմի երկար բազկում, որը այս մեթոդին՝ ինչպես և FISH -ին, թույլատրում է համարվել հավաստի հետազոտության մեթոդ՝ 22q11.2 դելեցիաների հայտնաբերման գործում։ Այս հետազոտությամբ կարելի է հայտնաբերել նույնիսկ այն փոքր՝ ատիպիկ դելեցիաները, որոնք սովորաբար FISH -ով չի հաջողվում գտնել։ Այս գործոնները, գումարած մատչելի գինը և տեխնիկապես ավելի հեշտ կիրառելիությունը, ակնարկում են այն մասին, որ շուտով MLPA նմուշը կարող է փոխարինել FISH -ին կլինիկական հետազոտություններում ։ 22q11.2 դելեցիայի նախածննդաբերական (պրենատալ) ախտորոշման համար հաջողությամբ օգտագործվում է BACs-on-Beads կամ BOBs (բակտերիալ արհեստական քրոմոսոմներ հատիկներում) կոչվող հետազոտությունը ։ Աղյուսակային-համեմատական գենոմային հիբրիդացման (array-CGH) մեթոդի ժամանակ ` ամբողջ գենոմում դելեցիաների կամ դուպլիկացիաների (կրկնապատկում) հայտնաբերման համար, օգտագործվում է մեծաթիվ նմուշներ դաջված հատուկ տեսաքարտի վրա։ Ախտորոշման այս եղանակը հնարավոր է օգտագործել ինչպես նախածննդաբերական (պրենատալ), այնպես էլ հետծննդաբերական (պոստնատալ) շրջաններում ։
Դեպքերի 5% -ում ՝ հիվանդության ախտանիշները կրող անձանց մոտ, կարող են լինել նորմալ ցիտոգենետիկ և բացասական FISH հետազոտության տվյալներ։ Այս դեպքերում ախտանիշների առաջացման պատճառները ատիպիկ դելեցիաներն են ։ Հազվադեպ դեպքերում, այս համախտանիշին բնորոշ ախտանշաններ ունեցող հիվանդները՝ դեֆեկտներ ունեն այլ քրոմոսոմներում, հատկապես 10 -րդ քրոմոսոմի կարճ բազկի (p) 14 - րդ լոկուսում մուտացիան ։
Բուժում
ԴիՋորջի համախտանիշը չունի բուժում, ինչպես և այլ գենետիկ ծագման շատ հիվանդություններ։ Ախտանիշներից որոշները կարող են շտկվել օգտագործելով ստանդարտ բուժական միջոցառումները։ Կուլտուրացված ուրցագեղձի փոխպատվաստումը կարող է օգնել իմունադեֆիցիտի հաղթահարմանը, սակայն այս դեպքում մեծանում է աուտոիմուն հիվանդությունների առաջացման ռիսկը ։
Օրինակ՝ երեխաների մոտ, շատ կարևոր է իմուն անբավարարության վաղ հայտնաբերումը, քանզի հատուկ բուժական միջոցառումները, որոնք ներառում են՝ արյան փոխներարկումը և պատվաստումները կենդանի պատվաստանյութերով (վակցինա), անհրաժեշտ պայման են այս հիվանդների կյանքի համար ։ «Ամբողջական» ԴիՋորջի համախտանիշի ժամանակ, երբ բացակայում է ուրցագեղձը, երբեմն բուժական միջոցառումները կարող են ներառել թիմուսի փոխպատվաստումը ։ Բարեբախտաբար վերջինս հանդիպում է շատ հազվադեպ։ Բակտերիալ ինֆեկցիաները վարում են հակամանրեային պրեպարատներով։ Սրտի բնածին արատների ժամանակ դիմում են արատների վիրաբուժական շտկմանը։ Հիպոպարաթիրեոիդիզմի հետևանք՝ հիպոկալցիեմիան հաճախ պահանջում D վիտամինի և կալցիումի (Ca) ընդունում, երբեմն մինչև կյանքի վերջ։ Մասնագիտացված միջազգային կլինիկաները, որոնցից է օրինակ՝ 22q դելեցիայի SickKids (հիվանդ երեխաներ) հիվանդանոցը Տորոնտոյում (Կանադա), հատուկ ստեղծված է 22q11 դելեցիայով երեխաների հետ աշխատելու, նրանց մոտ բազմաբաղադրյալ և բազմակողմանի բուժում կազմակերպելու համար ։
Համաճարակաբանություն
ԴիՋորջի համախտանիշի տարածվածությունը կազմում է 1-ը 2000-4000 կենդանածինների մեջ .Այս թիվը հաշվարկված է այն հիվանդ նորածիների շրջանում, որոնք ծնվում են արդեն իսկ բնածին արատներով։ Հիվանդության տարածվածությունը կարող է ավելին լինել, քանի որ ոչ բոլոր գենետիկ դեֆեկտ կրողների մոտ է հայտնաբերվում հիվանդության ախտանիշները։ Համախտանիշը ինքնին համարվում է մտավոր հետամնացության հանգեցնող ամենաբնորոշ գենետիկ պատճառներից մեկը ։
Այս համախտանիշով տառապող հիվանդների քանակը վերջին տարիներին ավելանալու միտում ունի հետևյալ պատճառներով ՝
Անվանում
ԴիՋորջի հիվանդության ախտանիշների բազմազանությունը տարբեր ժամանակներում առիթ է հանդիսացել համախտանիշի տարբեր անվանումների, որոնցից են եղել՝ Քիմք-սիրտ-դիմային (velocardiofacial) համախտանիշը, Շպրինտցենի համախտանիշը, ԴիՋորջի հաջորդականություն/համախտանիշը, Սեդլակովայի համախտանիշը և մագիստրալ անոթների (conotruncal) և դեմքի անոմալիաների համախտանիշը։ Ներկայումս այս բոլորը համարվում են միևնույն համախտանիշը։
Հիվանդությունների միջազգային դասակարգման ICD10 -ի (international classification of diseases), 2015 թվականի տարբերակում համախտանիշը գրանցված է 2 կոդով՝ D82.1 (ԴիՋորջի համախտանիշ) և Q93.81 (Velo-cardio-facial համախտանիշ) ։ ICD11-ի համարում քննարկվում է համախտանիշը “LD50.P1 CATCH 22 ֆենոտիպ" անվանման ներքո կոդավորումը ։ Այնուամենայնիվ, հաշվի առնելով այն փաստը որ համախտանիշը առաջանում է 22-րդ քրոմոսոմի փոքր հատվածի դելեցիայի պատճառով, շատ մասնագետներ, առաջարկում են օգտագործման մեջ դնել 22q11.2 դելեցիայի համախտանիշ անվանումը ։ Որոշները կողմ են համախտանիշի անվանափոխմանը դեպի CATCH-22: Միջազգային 22q11.2 հիմնադրամը, իր «Նույն անվանումը առաքելության» շրջանակներում, կողմնակից է 22q11.2 դելեցիայի համախտանիշ անվանմանը ։
Սոկոլով (գյուղ, Չեռվոնոարմեյսկի շրջան)
Սոկոլով (Соколів), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1500 թվականին։
ԴիՋորջի համախտանիշ
Արտաքին հղումներ
Կատեգորիա:Համախտանիշներ
Սոկոլով (գյուղ, Չեռվոնոարմեյսկի շրջան)
2001 թվականի տվյալներով Սոկոլով գյուղում բնակվում էր 1 200 մարդ։ Բնակավայրը զբաղեցնում է 20423 կմ² տարածք։ Բնակչության խտությունը կազմում էր 58,76 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռվոնոարմեյսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1500 թվականին հիմնադրված բնակավայրեր
Անըթքաբիր
Անըթքաբիր (Anıtkabir` «հուշարձան գերեզման»), Թուրքական հանրապետության հիմնադիր Մուստաֆա Քեմալ Աթաթուրքի դամբարանը ։
Դամբարանը գտնվում է Թուրքիայի մայրաքաղաք Անկարայում։
Մինչ կառուցումը մրցույթ էր հայտարարվել նախագծերի համար։ Մրցույթին մասնակցել են 27 արտասահմանցի և 20 թուրք ճարտարապետներ։ Մրցույթի հաղթող դարձավ թուրք ճարտարապետներ Էմին Խալիդ Օնաթի և Ահմեդ Օրհան Արդայի մշակած նախագիծը։ 1944 թվականի հոկտեմբերին սկսվեց դամբարանի կառուցումը, իսկ արդեն 1953 թվականին ավարտվեց այն։ Կառուցման ընթացքում նախագիծը որոշ փոփոխությունների է ենթարկվել, որոնք պայմանավորված էին ֆինանսական դժվարություններով։ Նախատեսված էր, որ պետք է կառուցվեր երկու հարկ, սակայն կառուցվեց մեկը։ Այդուհանդերձ, այս հանգամանքը չազդեց դամբարանի գրավչության հանգամանքի վրա։ Համալիրի ընդհանուր մակերեսը, ներառյալ նաև բուն դամբարանը, այգին, թանգարանը և այլ կառույցներ, կազմում է 750 000 քառ. մ տարածք։ Կառուցման ժամանակ օգտագործվել են սելջուկյան և օսմանյան ճարտարապետական մոտիվներ։
Հետաքրքիր փաստեր
Տարեկան համալիր են այցելում մեծ թվաքանակով զբոսաշրջիկներ։ Այսպես, 2004 թվականին այցելուների ընդհանուր թիվը կազմել է 2,5 միլիոն մարդ, իսկ 2005 թվականին այցելուների թվաքանակը եղել է մոտ 3,8 միլիոն մարդ։
Համալիրում ներկայացված են ավտոմեքենաների յուրահատուկ հավաքածու, որոնցով երթևեկել է Աթաթուրքը։
Արտաքին հղումներ
Կատեգորիա:Թուրքիայի դամբարաններ Կատեգորիա:Մուսթաֆա Քեմալ Աթաթուրք
Զոհված զինվորների հուշարձան (Կրասնի Սուլին)
Զոհված զինվորների հուշարձան (Памятник погибшим воинам), հուշարձան Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Կազաչի միկրոշրջանում (микрорайон Казачий)։ Հուշարձանը եղբայրական գերեզմանի վրա տեղադրվել է 1957 թվականին ։
Պատմություն
Հուշարձանը Քաղաքային խորհրդի գործադիր կոմիտեի որոշմամբ տեղադրվել է 1957 թվականի մայիսի 9-ին Գագարինի փողոցում Կրասնի Սուլինի Կազաչի ավանում (միկրոշրջան)։ Այն գտնվում է քաղաքացիական գերեզմանոցում ։
Հուշարձանը կանգնեցվել է 1918 թվականին քաղաքը սպիտակգվարդիականներից ազատագրելու ժամանակ զոհվածների հիշատակին։ Այդ ժամանակ զոհվել է խորհրդային բանակի 15 զինվոր, 1 սպա ։
1918 թվականի փետրվարի 11-ին Կալեդինի ջոկատներից Ա. Վ. Մոկրոուսովի հրամանատարությամբ Սևծովյան նավաստիների ջոկատի կողմից Սուլինի ազատագրումից հետո ավանում ձևավորվել է Սուլինի 1-ին սոցիալիստական ​​ջոկատը։ Մետաղագործները և հանքագործները անձնվիրաբար պայքարել են Կրասնովի և Դենիկինի սպիտակգվարդիական զորամիավորումների դեմ։ Այդ պայքարում սպանվել են շատ բնակիչներ։ Հերոսների պատվին քաղաքում կառուցվել է հուշարձան, որը գտնվում է Կազաչի միկրոշրջանի գերեզմանոցում ։
Հուշարձանի առջևի մասում փակցված տախտակին գրված է. «Հավերժ փառք մեր Հայրենիքի ազատության և անկախության համար պայքարում ընկած հերոսներին» ։
Ավելի ներքև զոհված զինվորների ցանկով տախտակն է. «Այստեղ թաղված են 1918 թվականին Սուլինի սոցիալիստական գնդի կարմիրբանակայինները և 1943 թվականի Խորհրդային բանակի զինվորները».
Նոսով Վ. Ս.՝ հեղափոխական ջոկատի հրամանատար Դոնցով՝ ջոկատի հրամանատար Պրիեմչենկո Կ.՝ հետևակային հետախուզության հրամանատար Դորոֆեև Դ.՝ ենթասպա Նովիկով Ռ. Մ.՝ կարմիրբանակային Տոլստոռեբրով Տ.՝ կարմիրբանակային Սիրոլոմոլոտով Ի.՝ կարմիրբանակային Կոստրոբին Ս.՝ կարմիրբանակային Կովալյովա Մ. Ս.՝ կարմիրբանակային Անիսիմովա Ա. Պ.՝ կարմիրբանակային Տիսլենկո Մ. Ս.՝ կարմիրբանակային Սիմոնով Ա.՝ կարմիրբանակային Սկորոպուպով Ս. Գ.՝ կարմիրբանակային Մանցև Ֆ.՝ կարմիրբանակային Կուտիլով Ի. Ի.՝ Հայրենական մեծ պատերազմի կարմիրբանակային Ինոզեմցև՝ լեյտենանտ
Մյուսների անունները պարզված չեն ։
Ծանոթագրություններ
Կատեգորիա:Կրասնի Սուլինի տեսարժանություններ Կատեգորիա:1957 հիմնադրումներ
Վահաստու (գյուղ, Կուուսալու շրջան)
Վահաստու (Vahastu), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 46 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կուուսալու շրջանի բնակավայրեր Կատեգորիա:Էստոնիայի գյուղեր
Ավետիք Եվդոկացի
Ավետիք Եվդոկացի (Ավետիք Թոխաթցի, Ավետիք Պատրիարք, ), հայ գրիչ և տաղերգու, եկեղեցական գործիչ։ Կոստանդնուպոլսի և Երուսաղեմի հայոց պատրիարք (1702–1706): Հակակաթոլիկական գործունեության համար աքսորվել է Ասորիք (1703), ազատվել և վերականգվել պաշտոնում (1704-1706)։
Կենսագրություն
Ավետիք Եվդոկացին ծնվել է ապրիլի 1-ին։ Եղել է Կոստանդնուպոլսի և Երուսաղեմի պատրիարք (1702 թվականից)։ Աշակերտել է Սարգիս և Պետրոս քահանաներին, ապա՝ Հակոբ վարդապետ Պելենկցուն։ 1675 թվականին Փայասում ձեռնադրվել է սարկավագ, Կապոսի վանքում՝ աբեղա, ապա՝ վարդապետ, կարգվել վանքի հոգևոր առաջնորդ։ Ավետիք Եվդոկացու ջանքերով նորոգվել են Կապոսի Սուրբ Հակոբ վանքը, Տիրանաշենի Սուրբ Նշան, Երզնկայի Սուրբ Մարիամ Աստվածածին եկեղեցիները։ Այդ առիթով անբաստանվել ու կարճ ժամանակով բանտարկվել է։ Ազատվելուց հետո մեկնել է Էջմիածին, որտեղ 1691 թվականին ձեռնադրվել է եպիսկոպոս։ Նույն թվականին Նահապետ Ա Եդեսացի կաթողիկոսը նրան կարգել է Կարինի թեմի առաջնորդ, 1702 թվականի փետրվարի 24-ին սուլթանական արքունիքի հովանավորությամբ նշանակվել է Կոստանդնուպոլսի պատրիարք, իսկ հուլիսի 13-ին՝ նաև Երուսաղեմի պատրիարք։ Սակայն հակակաթոլիկական գործունեության համար 1703 թվականին աքսորվել է Ասորիք, 1704 թվականին ազատվել է և վերականգնվել Կոստանդնուպոլսի պատրիարքի պաշտոնում։ Նույն թվականի նոյեմբերին, Երուսաղեմի հայոց պատրիարք Մինաս Ամդեցու մահից հետո, կրկին միավորել է Կ. Պոլսի և Երուսաղեմի պատրիարքական աթոռները։
Ավետիք Եվդոկացին պատրիարքության շրջանում Կոստանդնուպոլսում պայքար է ծավալվել հայ առաքելական և կաթոլիկ համայնքների միջև։ Հիսուսյան կրոնավոր Մոնիեն իր «Ուղեգրության» մեջ Ավետիք Եվդոկացուն անվանել է «ամենամեծ հալածիչ», որ երբևէ ունեցել են կաթոլիկները Արևելքում, իսկ Կոստանդնուպոլսում Ֆրանսիայի դեսպան դը Ֆերիոլը՝ «հռոմեական եկեղեցու երդվյալ թշնամի», «կաթոլիկության անդրդվելի և անողոք հալածիչ»։ Ավետիք Եվդոկացին խիստ միջոցների է դիմել լատինադավան հայերի նկատմամբ և զոհ դարձել խռովարարների ու իր հակառակորդների մեքենայություններին։ 1706 թվականին պատրիարքը կրկին զրկվել է աթոռից աքսորվել Թենետոս կղզի։ Աքսորից վերադառնալիս դեսպան դը Ֆերիոլը, լատին կրոնավոր Հակինթոսի թելադրանքով, առևանգել է նրան, նետել Սիցիլիայի, Մարսելի բանտերը, Բենեդիկտյանների Ս. Միքայելի վանքը, ի վերջո՝ Փարիզի Բաստիլ բանտը, բռնագրավել գրքերն ու գրությունները։ 1710 թվականին Փարիզի արքեպիսկոպոս կարդինալ Նոայլի առաջ հավատո խոստովանություն կորզելուց հետո միայն Ավետիք Եվդոկացուն ազատել են բանտից՝ սահմանելով հսկողություն ։
Ստեղծագործական ուղի
Զբաղվել է գրչությամբ, ընդօրինակել հայերեն ձեռագրեր։ Պատմական արժեքավոր սկզբնաղբյուր է նրա «Ինքնակենսագրություն» (1709 թ.), հրատարակվել է «Մասիս»-ում, 1874 թվականին), որի լեզուն յուրօրինակ խառնուրդ է գրաբարի և խոսակցական աշխարհաբարի։ Ավետիք Եվդոկացին գրել է նաև տաղեր ՝ «Տաղ ի վերայ գարնան...», «Տաղ Աւետիքէ ասացեալ» (Մատենադարան, ձեռագիր՝ № 6517, 10167), «Տաղ Աստուածածնի» (Զմմառի մատենադարան, ձեռագիր՝ № 142), «Տաղ սուրբ Աստուածածնայ...» (Վիեննայի Մխիթարյանների մատենադարան, ձեռ. № 156) ևն, զբաղվել գրչագրությամբ, ընդօրինակել 6 ձեռագիր, 5-ը՝ Բաստիլի բանտում, վերջինը 1711 թվականին՝ ազատվելուց հետո, Փարիզում (Փարիզի Ազգային մատենադարան, ձեռագիր՝ № 28, 89, 155, 156, 197, 139): Պատմական արժեքավոր սկզբնաղբյուր է նրա «Կենսագրությունը» (1709, «Մասիս», 1874, № 1490–1496, 1498–1500): Քնարական ջերմ շնչով է գրված նրա «Ահա եղև օրհևեալ գարուն» սկզբնատողով տաղը («Բազմավեպ», 1873, էջ 333)։
Գրականություն
Կատեգորիա:Հայ գրիչներ Կատեգորիա:Հայ հոգևորականներ Կատեգորիա:Հայ եկեղեցական գործիչներ Կատեգորիա:Հայ տաղերգուներ
Անենկա (գյուղ, Զադոնսկի շրջան)
Անենկա (Аненка), գյուղ Ռուսաստանի Լիպեցկի մարզի Զադոնսկի շրջանի կազմում։
Բնակչությունը 2009 թվականին գրանցված տվյալներով կազմում էր 42 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Զադոնսկի շրջանի բնակավայրեր
Նոսովկա (գյուղ, Պոլտավայի շրջան)
Նոսովկա (Носівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Նոսովկա գյուղում բնակվում էր 7 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
(2146) Ստենտոր
(2146) Ստենտոր (Stentor), աստերոիդ Յուպիտերի տրոյացիներից։ Հայտնաբերվել է 1976 թվականի հոկտեմբերի 24-ին Ռիչարդ Վեստի կողմից Լա Սիլյայում ։
Միջին հեռավորությունը Արեգակից կազմում է 5,195971 ա. մ., առավելագույնը մոտենում է 4,6641 ա. մ. հեռավորության վրա և հեռանում 5,7279 ա. մ. ։ Արեգակի շուրջ մեկ ամբողջական պտույտ է կատարում 4326,12 երկրային օրվա ընթացքում, իր ուղեծրով շարժվելով միջինում 0,083215 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 39,26° անկյուն։
Բազիս Նորդ
Բազիս Նորդ, գաղտնի ռազմական բազայի նախագիծ, որը պետք է կառուցվեր ԽՍՀՄ հյուսիսային հատվածում, Մուրմանսկ քաղաքից 60 կիլոմետր հեռավորության վրա։ Ռազմաբազան պետք է ծառայեր Երրորդ Ռայխի ռազմածովային ուժերին։ Ռազմաբազայի տեղանքը Երրորդ Ռայխին առաջարկել էր Խորհրդային միությունը՝ 1939 թվականին տեղի ունեցած Խորհրդա-գերմանական բանակցությունների ժամանակ։ Արդյունքում, Գերմանիայի որևէ ռազմական նավ կամ սուզանավ չի կարողացել օգտվել ռազմաբազայից ։
Պատմություն
Բազայի վերաբերյալ քննարկումները վարվել են ԽՍՀՄ և Գերմանիայի միջև՝ ռեսուրսների և տեխնոլոգիաների փոխանակման բանակցությունների ժամանակ։ Խորհրդային միության կողմից բանակցությունները վարվում էին Արտաքին առևտրի ժողովրդական կոմիսար Միկոյանը ։
Ռազմաբազայի առաջարկվող տեղանքն ուսումնասիրելու համար՝ հետախուզության է ուղարկվել գերմանական U-36 սուզանավը, սակայն վերջինս չհասավ նպատակակետին, քանի որ 1939 թվականի դեկտեմբերի 4-ին խորտակվել է անգլիական «HMS Salmon» նավի կողմից ։ Գերմանական մեկ այլ սուզանավ՝ U-38-ը կարողացավ դիտարկել բազայի մուտքերը, չնայած խորհրդային տորպեդային մոտորանավակների և մերձափնյա պահպանության նավերի հարձակումներին ։
1939 թվականի դեկտեմբերին Մուրմանսկից Արևմտյան Լիցա է ժամանել և խարիսխ գցել գերմանական անզեն «Cordillera», «Phoenicia» և «Sachsenwald» առևտրանավերը ։
Ենթադրյալ ռազմաբազայի տարածքը պրակտիկորեն յուրացված չէր։ Ծոցում չեն եղել կառանասյուներ կամ էլ նավահանգստային սարքավորումներ։ Նավերն ափագծին էին դուրս գալիս խարսխի միջոցով։ Մյուս կողմից, ԽՍՀՄ-ն ձգտում էր չեզոքություն պահպանել, իսկ դրա համար խորհրդային սահմաններից հյուսիս գտնվող ռազմաբազան, որը պետք է գտնվեր ֆյորդի ափին, կարող էր լավագույնս ծառայել նպատակին։
1940 թվականի հունվարի 20-ին գերմանացիները, պաշարներով բեռնված, Կիլից ուղարկել են «Jan Wellem» առևտրանավը, որը ծոց է ժամանել փետրվարի 4-ին ։
1940 թվականի ապրիլին ներխուժելով և բռնազավթելով Նորվեգիան, խորհրդային տարածքում ռազմաբազա ունենալու ցանկությունը էականորեն նվազեց։
1940 թվականի մայիսի 1-ին ԽՍՀՄ-ն «Բազիս Նորդ» ռազմաբազայի համար առաջարկեց մեկ այլ տարածք՝ մոտակա Յոկանգա ծոցում, սակայն այդ առաջարկն էլ չի իրագործվել։
1940 թվականի ապրիլին խորհրդային կառավարությունը հետ է կանչել իր բոլոր առաջարկները, որոնք կապված էին «Բազիս Նորդ» ռազմաբազայի հետ ։